Møde+i+kommunikationsgruppen,+september+2014


 * **Hvornår:** || Torsdag d. 18/9 kl. 19.30 ||
 * **Hvor:** || Kontorfællesskabet Tranevej 20, Nordvest ||
 * **Mødeleder:** || Andreas ||
 * **Referent:** || Andreas ||
 * **Deltagere:** || Andreas L, Marie-Louise, Isabel, Torsten, Renata, Cecilie V, Andreas F(ny), Cecilie HP (ny), Emma, Line, Sara, Anja, Marie, Mia, Angela, Kasper ||


 * Referat: **

1. Introduktion til kommunikationsgruppen: Hvilke opgaver varetager vi? Hvilke kanaler og platforme har vi?
Andreas gennemgik kommunikationsgruppens historie og rolle i fødevarefællesskabet, samt de opgaver, som de har arbejdet med at løse hidtil. Overordnet har kommunikationsgruppens opgaver faldet i tre hovedkategorier:
 * Kontaktopgaver (tjek mail på info@kbhff.dk, sociale medier, kontakt til studerende, modtage nye medlemmer, vedligeholde kalender på kbhff.dk)
 * Journalistiske opgaver (redaktion af kbhff.dk, pressekontakt, udvikling af indhold, herunder video, medlemsportrætter, producentportrætter billeder og fotos og grafik)
 * IT-opgaver (IT-support til arbejdsgrupper og afdelinger, udvikling og drift af diverse IT-værktøjer og platforme)

Derefter gav han et kort oprids af de eksisterende platforme og kommunikationskanaler, som KBHFF har til rådighed: Der er en mere grundig indføring til alle disse platforme i KBHFFs udførlige IT guide.
 * kbhff.dk – wordpress, hovedsageligt brugt til ekstern kommunikation, samt nyheder til medlemmer
 * opskrifter.kbhff.dk – opskriftsdatabase, ikke så synlig eller aktivt brugt pt.
 * kbhff.wikispaces.com – det lettere kaotiske koordineringsredskab for arbejdsgrupper og lokalafdelinger, hvor mødereferater og vagtplaner ligger.
 * medlem.kbhff.dk – medlemssystemet, som bruges til bestilling og betaling af ugens pose. Hovedsageligt er udviklet og driftet af Torsten.
 * Google Apps – en domæne-tilpasset udgave af Googles tjenester tilknyttet kbhff.dk, som bruges til mail, dokumenter, kalender og mailing-lister.
 * samba.kbhff.dk – Samba er en forkortelse af "Samarbejdsværktøj", og er et forsøg på at erstatte mailing-listerne med et mere Facebook-agtigt interface. Har dog ikke vundet stor udbredelse eller brug i arbejdsgrupperne.
 * KBHFFs tilstedeværelse på [|Facebook], [|Twitter], [|Flickr] og [|Vimeo].

Der blev spurgt til, hvordan kommunikationsgruppen indgår i KBHFFs øvrige organisation? En grundigere forklaring af KBHFFs organisation kan ses her: http://kbhff.dk/om-kbhff/organisationen/

Der blev spurgt til, hvad formålet er med kommunikationsgruppen. Hvilke ønsker har bestyrelsen til kommunikationen fra og omkring KBHFF? Bestyrelsen har ikke diskuteret dette indgående, men overordnet set ønsker vi, at kommunikationsgruppen formidler
 * fødevarefællesskabets værdier og hvorfor fødevarefællesskabet er vigtigt – hvordan vi er med til at skabe en grønnere, sundere og smukkere verden ved at udbrede lokale, økologiske fødevarer. Og hvor vigtigt dette arbejde er for at sikre fremtiden for økologisk landbrug i Danmark.
 * hvordan man som medlem let kan være med til at præge fødevarefællesskabet – ved at tage aktiv del i sit lokale fællesskab.
 * hvordan man som medlem kan bruge de fødevarer man kan få i ugens pose – både i form af opskrifter og billeder mm.
 * viden om økologi og fødevaremæssig bæredygtighed i bred forstand.

2. Status på kommunikationsgruppens medlemmer – hvem er vi og hvad vil vi?
Vi tog en runde, hvor alle de fremmødte fik lejlighed til at præsentere sig selv og hvad de gerne vil arbejde med i kommunikationsgruppen. Der viste sig hurtigt, at der var stor interesse for kontaktopgaverne og de journalistiske opgaver. De fremmødte selvorganiserede sig i mindre teams, der hver især påtog sig forskellige opgaver. Blandt dem var: Efterfølgende oprettede vi [|en team-plan], hvor alle medlemmer af kommunikationsgruppen kan skrive sig på og byde ind på de opgaver, som de har lyst til at løse.
 * Sociale medier
 * Opskrifter og råvarebeskrivelser
 * Fotos og billeder
 * Medlemsportrætter (og evt. avlerportrætter på sigt)

Eftersom der ikke var mange, der bød ind på de IT-relaterede opgaver, kan det overvejes om support, drift og undervisning omkring IT-værktøjerne skal spaltes ud i en separat IT-gruppe...

3. Samarbejde med Arrangementsgruppen
Arrangementsgruppen savner også medlemmer, og er åbne overfor at blive slået sammen med kommunikationsgruppen til en ny formidlingsgruppe, der står for al intern og ekstern formidling i KBHFF – både i form af tekst, video, billeder, grafik og events. Der var enighed om, at dette var en god idé, og derfor inviterer vi Arrangementsgruppen med til det næste kommunikationsgruppemøde med henblik på at slå de to grupper sammen. En fordel herved er også, at Arrangementsgruppen består af en række garvede KBHFF-kræfter, som vil kunne hjælpe med viden og erfaringer, der vil kunne komme de mange nye folk i kommunikationsgruppen til gavn.

4. Næste skridt og næste møde
Der var enighed om at holde det næste møde inden længe for at bevare momentum i gruppen. Derfor er det næste møde tirsdag d. 30. september kl. 19.30 i fælleslageret i Vanløse, Kastanie Allé 16. (egentlig var datoen først fastsat til d. 29., men blev ændret da vi fandt ud af, at Indkøbsgruppen havde booket fælleslageret til et møde samme aften).

En koordinatorgruppe på seks personer står for at planlægge det næste møde og koordinere gruppens videre arbejde og opgaver (de står som formidlingskoordinatorer på teamplanen).